– Hva kan du om MMA egentlig? spurte den svenske kampsportstjernen Alexander «The Mauler» Gustafsson eplekjekt da Fredrik Skavlan takket ham via Twitter for at han ville være gjest i studio.

– Mer enn du tror! svarte den norske tv-verten, før utfordringen fra Gustafsson kom:

GJØR SEG KLAR TIL DYST: Fredrik Skavlan før brytekampen med «The Mauler». Foto: NRK

– Jaha? Kom innom Allstars i Hagagatan 31, så får du vise hva du kan!

Fredrik Skavlan tok dermed med seg sin reporter Niklas Källner og møtte «The Mauler» i ringen.

Resultatet ser du i videovinduet over.

– Som å bli påkjørt av et godstog

– Dette skulle være en researchkamp, ettersom «The Mauler» er vår gjest på fredag. Jeg husker bare at det var veldig vondt og veldig uverdig, sier en mørbanket Fredrik Skavlan til NRK.no i etterkant av ringflørten med Gustafsson.

MMA-utøveren (se faktaboks) er blant gjestene i Skavlans sesongpremiere førstkommende fredag.

– Selv om det ikke ser så dramatisk ut, så var det å møte ham i buret som å bli påkjørt av et godstog i sakte fart, fortsetter programlederen.

Fredrik Skavlan får fredag også besøk av brødrene Vegard og Bård Ylvisåker, som skal framføre sin nye Stargate-produserte låt «Trucker's Hitch» live.

Skavlan ser du på NRK1 eller via tv.NRK.no fredag kl 21.25.

MØRBANKET: Fredrik Skavlan sammen med «The Mauler» i ringen i Stockholm. På bakken reporter Niklas Källner. Foto: Jakob Vastamäki

Laster Twitter-innhold Kunne ikke laste innhold, men du kan gå til twittermeldingen.

Laster Twitter-innhold Kunne ikke laste innhold, men du kan gå til twittermeldingen.